Πρόκειται για ένα παραδοσιακό παλιό σπίτι στο κέντρο του Μπατσίου. Η τοποθεσία του είναι εξαιρετική καθώς βρίσκεται σε απόσταση 5' με τα πόδια από τα πάντα: παραλία (φοβερή με άμμο, ρηχή, με δέντρα για ίσκιο αλλά και ομπρέλες-ξαπλώστρες), εστιατόρια, σούπερ μάρκετ, μπαρ-καφέ, στάσεις του κτελ προς Χώρα και άλλες παραλίες. Έχει σκαλοπάτια από τον κεντρικό δρόμο έως το σπίτι καθώς το χωριό είναι χτισμένο σε πλαγιά.
Το σπίτι είναι άνετο και ευρύχωρο, με παλιές αλλά καθαρές και λειτουργικές εγκαταστάσεις (μπάνιο-κουζίνα) και υπάρχει εσωτερική σκάλα (η οποία μπορεί να δυσκολέψει σε περίπτωση ηλικιωμένων ή πολύ μικρών παιδιών). Το μπαλκόνι έχει θέα στην θάλασσα και το χωριό και είναι ο,τι πρέπει για ηλιοβασίλεμα.
Η ιδιοκτήτρια-οικοδέσποινα είναι εξαιρετικά φιλική και εξυπηρετική, μένει στο διπλανό σπίτι οπότε είναι άμεσα διαθέσιμη για βοήθεια ή ο,τι άλλο χρειαστεί.
Σε γενικές γραμμές πρόκειται για μια value for money και τίμια επιλογή, δεν είχαμε κανένα παράπονο από τη διαμονή μας εκεί.